เบญ ควงปืนปิดบัญชีแค้น คลั่งกลางงานประกาศรางวัล
หลังจากชีวิตพังไม่เป็นท่าจนต้องกลายเป็นคนเสียสติ แถมแม่สุดที่รักยังต้องมาตายจาก ทำให้ เบญ-เรวิญานันท์ สติแตกกู่ไม่กลับ ยิ่งล่าสุดในตอนจบของละคร สงครามนักปั้น 2 ยิ่งสุดพีก เมื่อ เรน (เบญ) บุกเข้ามาในงานประกาศรางวัลหวังชำระแค้นเดินทางมาจนถึงตอนสุดท้าย แต่แรงแค้นของ เบญ ก็ยังไม่จบ ผกก. มี่-วัจน์ บรีฟให้ เบญ เค้นอารมณ์ความบ้าคลั่งในตัวเองออกมาให้หมด ทั้งสีหน้า แววตา น้ำเสียง ซึ่งระหว่างซ้อม เบญ ก็จัดเต็มใส่สุดตัวจนถึงกับหมดแรงต้องขอนั่งพักอยู่พักใหญ่ก่อนที่จะพร้อมถ่ายจริง>> อ่านเรื่องย่อนิยายทุกเรื่อง คลิกที่นี่ <<เริ่มที่ เบญ พกความแค้นมาเต็ม ก่อนจะแอบเข้าไปขโมยชุดราตรีมาใส่ เบญ แต่งองค์ทรงเครื่องซะสวย จากนั้นก็บุกขึ้นไปบนเวทีประกาศรางวัล ปรี่ไปแย่งถ้วยรางวัล แล้วเดินมาคว้าไมค์พูดว่าตนคือคนที่เหมาะกับรางวัลนี้ เบญ พูดไปยิ้มไปด้วยสีหน้าแห่งความสุข แต่แล้วจู่ๆร้องไห้ฟูมฟายพูดถึงเรื่องแม่ที่ตาย แววตาของ เบญ ค่อยๆเริ่มเปลี่ยนเป็นความแค้น พร่ำพรรณนาว่าชีวิตต้องมาตกต่ำเพราะใครบางคน พูดจบก็ชักปืนขึ้นมาชี้ใส่คนในงานจนทุกคนแตกตื่นหนีเอาตัวรอดกันอลหม่านเบญ ยิ้มเหี้ยมก่อนจะตะคอกเสียงดังสั่งให้ทุกคนนั่งอยู่กับที่ แล้วก็ร้องไห้โวยวายดั่งคนเสียสติ จ้องมองคนด้วยสายตาเคียดแค้นน้ำตาไหลอาบแก้ม และแล้ว เบญ เล็งปืนขึ้นลั่นไกเสียงดังปังความแค้นครั้งนี้ของ เบญ จะลงเอยที่ใคร? ตามชมได้คืนนี้ 21.20 น. ทางช่องวัน 31.
หลังจากชีวิตพังไม่เป็นท่าจนต้องกลายเป็นคนเสียสติ แถมแม่สุดที่รักยังต้องมาตายจาก ทำให้ เบญ-เรวิญานันท์ สติแตกกู่ไม่กลับ
สงครามนักปั้น ซีซัน 2,เบญ เรวิญานันท์,ตอนจบ,ประกาศรางวัล,ชุดราตรี,ช่องวัน31,นิยาย,ละคร